Diari Oficial de la Generalitat Valenciana


Sumari del DOGV 6049, del 03-07-2009 (2009/7856)

ORDE de 23 de juny de 2009, de la Conselleria d'Educació, per la qual es convoquen les ajudes econòmiques per a l'edició en valencià de llibres de text per a l'ensenyament no universitari en 2009.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6049

Data del DOGV
:   03-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7856


Data del document
:   23-06-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * material d'ensenyament
    * llibre escolar
    * editorial
    * indústria del llibre

ORDE de 23 de juny de 2009, de la Conselleria d'Educació, per la qual es convoquen les ajudes econòmiques per a l'edició en valencià de llibres de text per a l'ensenyament no universitari en 2009. [2009/7856]
La Generalitat està compromesa en la promoció de l'ús del valencià en tots els àmbits socials. L'oficialitat del valencià i la consideració de llengua pròpia que establix l'Estatut d'Autonomia de la Comunitat Valenciana, així com les disposicions de la Llei d'Ús i Ensenyament del Valencià, configuren el marc legal sobre el qual es basen les accions de govern per a fer possible que el valencià estiga cada dia més present en totes les relacions socials entre les valencianes i els valencians.
És indubtable que, per a poder usar qualsevol llengua, resulta imprescindible el seu coneixement. És per això que la Generalitat vol ser impulsora del valencià en l'àmbit educatiu per a assegurar un bon futur a la llengua pròpia.
La incardinació en el sistema educatiu de tot allò referent a l'aprenentatge del valencià, i als continguts curriculars en valencià de les matèries de les diferents etapes educatives de l'ensenyament no universitari, ha suposat una participació molt activa de tots els sectors implicats, entre els quals estan les empreses editores de llibres de text.
La Generalitat, amb la convicció que per a avançar en el procés de normalització lingüística cal anar sumant esforços, ha previst, en els pressupostos de 2009, una línia pressupostària per a ajudar econòmicament les empreses editores de llibres de text en valencià destinats a l'ensenyament no universitari.
Les ajudes d'esta convocatòria s'acullen al règim d'ajuda d'estat N 307/2009, corresponent al Marc temporal comunitari aplicable a les mesures d'ajuda estatal per a facilitar l'accés al finançament (d'ara endavant Marc temporal), aprovat per la Comunicació de la Comissió de 17 de desembre de 2008 (DOUE 22 de gener de 2009/C16/01).
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final única del Reial Decret 887/2006, de 21 de juliol, que aprova el Reglament (RGS), de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juny de 1991, en virtut de les facultats que em són conferides per l'article 28 de la Llei 5/1983, de 30 de desembre, del Consell, vista la proposta de la secretària autonòmica d'Educació, de data 15 de juny de 2009, i de conformitat amb esta,
ORDENE
Primer
Es convoquen ajudes econòmiques de 2009 per a l'edició de llibres de text en valencià de les diferents matèries del currículum d'Educació Primària, d'Educació Secundària Obligatòria, de Batxillerat i de Formació Professional.
Segon
S'aproven les bases de la convocatòria, el model de sol·licitud i dels documents que s'adjunten com a annexos I, II, III i IV.
Tercer
Les ajudes, per un import global màxim de 100.000,00 euros (cent mil euros), aniran amb càrrec a la línia T7403000, del programa 32.37.82.369.29.6, del pressupost de la Generalitat per a l'any 2009.
DISPOSICIÓ ADDICIONAL
Única
Les ajudes de la convocatòria queden subjectes a les condicions establides en el règim d'ajuda d'estat N 307/2009, Règim temporal d'ajuda per a concedir quantitats limitades d'ajuda compatible, corresponent al Marc temporal, i en concret:
a) L'ajuda no superarà una subvenció en metàl·lic de 500.000 euros per empresa. Totes les xifres utilitzades constituixen imports bruts, és a dir, abans d'impostos i altres retencions; quan l'ajuda es concedix d'una altra manera que no siga una subvenció, l'import de l'ajuda és l'equivalent en subvenció bruta, calculat segons la reglamentació comunitària en vigor, tot i utilitzant els mètodes de càlcul notificats i aprovats per la Comissió.
b) L'ajuda tan sols podrà atorgar-se a empreses que no estaven en crisi l'1 de juliol de 2008. Sí que pot aplicar-se a empreses que no estaven en crisi en esta data, però que han començat a estar en crisi després, com a conseqüencia de la crisi econòmica i financera.
c) Este règim d'ajudes no s'aplica a les empreses actives en el sector de la pesca. El règim d'ajudes no s'aplica a les empreses actives en la producció agrícola primària. Pot aplicar-se a les empreses especialitzades en la transformació i comercialització de productes agrícoles, si l'import de l'ajuda s'establix en funció del preu o de la quantitat de productes d'este tipus comprats pels productors primaris o comercialitzats per les empreses afectades, o si la concessió de l'ajuda es condiciona a l'obligació de cedir-la totalment o parcialment a productors primaris.
d) Este règim d'ajudes no s'aplica a l'ajuda a l'exportació ni a les ajudes que favorisquen els productes nacionals front als productes importats.
e) Les ajudes acollides al Marc temporal únicament poden concedir-se com a màxim fins al 31 de desembre de 2010.
f) Abans de concedir l'ajuda, s'obtindrà de l'empresa beneficiària una declaració, en suport paper o electrònic, relativa a les altres ajudes de minimis i a les ajudes acollides al punt 4.2.2 del Marc temporal que haja rebut, i comprovar que eixa ajuda no situe l'import total de les ajudes percebudes per l'empresa durant el període de l'1 de gener de 2008 al 31 de desembre de 2010 per damunt del límit dels 500.000 euros.
Els límits d'ajuda fixats en la present disposició són aplicables tant si l'ajuda es finança parcialment amb recursos comunitaris com si es finança íntegrament amb recursos de l'Estat.
g) Les ajudes concedides en aplicació d'este règim no poden acumular-se amb ajudes ja cobertes pel Reglament (CE) 1998/2006, de la Comissió, de 15 de desembre, de minimis, per als mateixos costos elegibles. Si l'empresa ja ha rebut ajuda de minimis abans de l'entrada en vigor del present règim, la suma de l'ajuda rebuda de la mesura prevista en el present règim i l'ajuda de minimis rebuda no pot superar els 500.000 euros per al període comprés entre l'1 de gener de 2008 i el 31 de desembre de 2010.
h) Les ajudes acollides al Marc temporal poden acumular-se amb altres ajudes compatibles o amb altres formes de finançament comunitari, sempre que es respecten les intensitats d'ajuda màxima indicades en les directius o en els reglaments d'exempció per categories aplicables. Els registres detallats de les ajudes concedides en virtut del present règim han de contindre tota la informació necessària per a determinar el compliment de les condicions establides; en particular, han d'haver demostrat que els beneficiàris no són empreses en crisi en data 1 de juliol de 2008. Esta informació ha de conservar-se durant 10 anys i ha de ser lliurada a petició de la Comissió.
DISPOSICIONS FINALS
Primera
Es delega en la secretària autonòmica d'Educació la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les resolucions pertinents per a l'aplicació o l'execució d'esta orde.
Segona
Esta orde produirà efectes l'endemà de ser publicada en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició es podrà interposar davant del conseller d'Educació en el termini d'un mes a comptar de l'endemà de la publicació.
b) En defecte de recurs de reposició, el recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 23 de juny de 2009
El conseller d'Educació,
ALEJANDRO FONT DE MORA TURÓN
ANNEX I
BASES DE LA CONVOCATÒRIA
Primera. Objecte
L'objecte de la present convocatòria és concedir, en 2009, ajudes econòmiques destinades a l'edició en valencià de llibres de text de l'ensenyament no universitari.
Segona. Beneficiaris
1. Podran optar a les ajudes les empreses mercantils del sector editorial, ja siguen persones físiques o jurídiques legalment constituïdes, que tinguen seu social a la Comunitat Valenciana i que editen llibres de text en valencià destinats a l'ensenyament no universitari.
2. Les editorials que opten a estes ajudes hauran de tindre una activitat ininterrompuda mínima de dos anys.
3. No podran obtindre la condició de beneficiàries de les subvencions aquelles entitats en les quals concórrega alguna de les circumstàncies següents:
a) Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs, haver sigut declarades insolvents en qualsevol procediment, trobar-se declarades en concurs, estar subjectes a intervenció judicial o haver sigut inhabilitades segons la Llei Concursal sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa de la qual hagen sigut declarades culpables, a la resolució ferma de qualsevol contracte realitzat amb l'administració.
d) Estar incursa la persona física, els administradors de les societats mercantils o aquells que tinguen la representació legal d'altres persones jurídiques, en algun dels supòsits de la Llei 5/2006, de 10 d'abril, de conflictes d'interessos de membres de Govern i alts càrrecs d'administració, de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa autonòmica de la Comunitat Valenciana.
e) No trobar-se al corrent en el compliment de les obligacions tributàries o davant de la Seguretat Social segons la normativa vigent.
f) Tindre la residència fiscal en un país o territori qualificat reglamentàriament com a paradís fiscal.
g) No trobar-se al corrent del pagament d'obligacions per reintegrament de subvencions.
h) Haver sigut sancionada mitjançant resolució ferma amb la pèrdua de la possibilitat d'obtindre subvencions, segons la Llei 38/2003, de 17 de novembre, Llei General de Subvencions (LGS), o la Llei General Tributària.
i) No podran accedir a la condició de beneficiaris les agrupacions previstes en el segon paràgraf de l'apartat 3 de l'article 11 de la LGS quan concórrega alguna de les prohibicions anteriors en qualsevol dels seus membres.
j) En cap cas no podran obtindre la condició de beneficiaris de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del Dret d'Associació.
k) Tampoc no podran obtindre la condició de beneficiaris les empreses respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, mentres no es dicte resolució judicial ferma en virtut de la qual puga realitzar-se la inscripció en el registre corresponent.
Tercera. Accions i costos subvencionables
1. Les ajudes van dirigides a subvencionar part dels costos de l'edició en valencià de llibres de text de les diferents matèries del currículum d'Educació Primària, d'Educació Secundària Obligatòria, de Batxillerat i de Formació Professional.
2. Es consideraran costos subvencionables els corresponents als drets d'autor, de traducció, d'il·lustració, de disseny i als gastos d'impressió.
3. La quantitat màxima de la subvenció per a cada llibre serà el 50% dels costos subvencionables.
4. Els costos subvencionables estaran referits als llibres de text amb depòsit legal de les anualitats de 2007 i 2008.
5. Els llibres objecte de subvenció hauran de reunir les següents característiques:
a) Estar comercialitzats mitjançant llibreries.
b) Tindre una tirada mínima de 500 exemplars.
c) Ser primeres edicions en el catàleg de l'editorial sol·licitant.
d) Posseir un mínim de cinquanta pàgines per exemplar.
6. No seran subvencionables:
a) Els manuals universitaris i els llibres de caràcter professional (dret sectorial, tecnologia, ciències pures, microeconomia, etc.).
b) Els llibres d'editorials privades que estiguen realitzats en coedició amb alguna institució o organisme públic.
c) Els llibres publicats per associacions, fundacions i altres institucions públiques o privades sense finalitat lucrativa, encara que estiguen enscrites en el Registre d'Empreses Editorials.
d) Els llibres editats pels seus autors i els no vendibles.
e) Les enciclopèdies i els diccionaris.
f) Els àlbums, els retallables, els llibres de pintar, els quaderns de cal·ligrafia i d'exercicis.
g) Les fotocòpies enquadernades en forma de llibre.
Quarta. Òrgan competent per a la gestió i resolució
L'òrgan competent per a la gestió i resolució d'esta orde és la Secretaria Autonòmica d'Educació.
Quinta. Sol·licitud i termini
1. Les instàncies, que s'han d'ajustar al model que figura com a annex II de la convocatòria, s'han de dirigir a la Secretaria Autonòmica d'Educació de la Conselleria d'Educació, i s'han de presentar, acompanyades de la documentació requerida en les presents bases, en el Registre General d'esta Conselleria, en els de les direccions territorials d'Educació d'Alacant, Castelló o València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de presentar-la en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, d'acord amb la Llei 24/1998, de 13 de juliol, del Servici Postal Universal i de Liberalització dels Servicis Postals.
2. El model de sol·licitud i de documents relatius a estes ajudes estarà disponible en l'adreça www.edu.gva.es/subval de la Conselleria d'Educació.
3. El termini de presentació d'instàncies serà de 15 dies hàbils comptadors a partir del dia següent de la publicació de l'orde en el Diari Oficial de la Comunitat Valenciana. Si a partir de l'endemà de la publicació de la convocatòria, en el termini de sis mesos, no hi ha una resolució i comunicació expressa sobre la sol·licitud, es considerarà que ha sigut desestimada, la qual cosa no eximix la Conselleria d'Educació de l'obligació de resoldre expressament d'acord amb l'art. 42 de la Llei 30/1992, de 26 de novembre.
La Secretaria Autonòmica d'Educació revisarà les sol·licituds perquè totes les dades exigides en la convocatòria figuren en l'expedient. Quan la sol·licitud no reunisca els requisits establits en la present orde o no s'acompanye la documentació que, d'acord amb esta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, els interessats seran requerits perquè esmenen, en un termini de 10 dies, la falta o acompayen els documents preceptius, amb indicació que, si tot això no ho fan així, es considerarà que desistixen de la seua petició, amb la resolució prèvia, que haurà de ser dictada en els termes que preveu l'article 42 de l'esmentada llei.
Sexta. Documentació que s'ha d'adjuntar
A més de la informació que s'haurà d'aportar en omplir el model de sol·licitud, caldrà adjuntar:
a) Si l'entitat sol·licitant és persona física, fotocòpia del DNI.
b) Si l'entitat sol·licitant és persona jurídica, fotocòpia del document públic de la constitució de l'empresa, així com de la documentació que acredite la representació que exercix la persona firmant de la sol·licitud.
c) Fotocòpia del CIF/NIF de l'entitat.
d) Fotocòpia del DNI de la persona firmant de la sol·licitud, en cas que l'entitat siga persona jurídica.
e) Memòria descriptiva, o catàleg, de la producció editorial de llibres de text en valencià que ha editat l'empresa.
f) Pressupost detallat dels costos subvencionables, sense IVA, per als quals es demana la subvenció.
g) Imprés de manteniment de tercers per a pagaments de la Generalitat, segons el model que figura en l'annex III.
h) Documentació que acredite la tirada realitzada per l'editorial sol·licitant, en el cas d'un llibre coeditat amb altres editorials de l'Estat espanyol o de la Unió Europea. En el llibre haurà de constar el número d'ISBN, el número de depòsit legal i el nom de l'editorial sol·licitant.
i) Si la sol·licitud de subvenció supera la quantitat de 1.803,03 euros, s'haurà d'acompanyar amb els certificats, o l'acreditació d'haver-los sol·licitats a l'òrgan competent, d'estar al corrent de les obligacions tributàries de l'Estat, de la Comunitat Valenciana i de la Seguretat Social, en referència al moment en què acabe el termini de presentació de sol·licituds, segons el que disposa l'Orde de 30 de maig de 1996, de la Conselleria d'Economia i Hisenda (DOGV núm. 2775, de 21 de juny de 1996). Els certificats d'estar al corrent de les obligacions tributàries i amb la Seguretat Social seran sol·licitats per la Conselleria d'Educació a la Tresoreria General de la Seguretat Social, a l'Agència Estatal de l'administració Tributària i a la Conselleria d'Economia, Hisenda i Ocupació per mitjans telemàtics. L'acolliment, per part de la persona o entitat interessada, a esta norma comporta que s'autoritze expressament la Conselleria d'Educació per a sol·licitar-lo a la Tresoreria General de la Seguretat Social, a l'Agència Estatal de l'administració Tributària i a la Conselleria d'Economia, Hisenda i Ocupació. (Apartat I del model de sol·licitud).
No obstant això, la persona sol·licitant podrà optar, en el moment de la sol·licitud, per denegar expressament l'autorització a la Conselleria d'Educació, la qual cosa comportarà que quedarà obligada a presentar ella mateixa els certificats.
j) En el cas de les entitats que sol·liciten una subvenció inferior a la quantitat anteriorment indicada, hauran de presentar la declaració responsable pertinent segons l'article 3 de l'Orde de 30 de maig de 1996 abans mencionada que està incorporada en l'apartat D del model de sol·licitud.
k) Aportar declaració responsable de compliment de la norma sobre integració de persones amb discapacitat o, si és el cas, l'exempció, d'acord amb el que disposa el Decret 279/2004, de 17 de desembre, del Govern Valencià, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat, que està incorporada en l'apartat E del model de sol·licitud.
l) Declaració que l'empresa no estava en situació de crisi en data d'1 de juliol de 2008. (Apartat G del model de sol·licitud).
m) Declaració sobre l'adequació dels llibres a les característiques exigides en la base 3 que està incorporada en l'apartat H del model de sol·licitud.
La documentació aportada haurà de ser en documents originals o fotocòpies compulsades.
La presentació de sol·licituds per a optar a les ajudes suposa l'acceptació de les condicions de la convocatòria.
Sèptima. Comissió Tècnica
1. L'òrgan competent per a la instrucció del procediment de concessió és l'Àrea de Política Lingüística.
2. Les sol·licituds seran valorades per una comissió tècnica que, com a òrgan col·legiat, es regirà pel règim previst per als òrgans col·legiats en el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. La composició de la Comissió Tècnica serà la següent:
- Presidència: el cap de l'Àrea de Política Lingüística.
Vocals:
- El cap del Servici de Promoció Social del Valencià.
- Un/a tècnic/a en promoció lingüística del Servici de Promoció Social del Valencià.
- Dos persones, nomenades per la secretària autonòmica d'Educació, pertanyents a les associacions d'editors de la Comunitat Valenciana.
- La cap del Negociat de Promoció Social del Valencià, que, amb veu i sense vot, realitzarà les funcions corresponents a la de secretària de la comissió.
Si es produïx alguna vacant o absència dels membres de la comissió, la secretària autonòmica d'Educació designarà les suplències corresponents.
Octava. Instrucció del procediment i quantia de la subvenció
Per a l'ordenació, l'informe i la distribució de les subvencions entre les sol·licituds, la Comissió Tècnica aplicarà els procediments i criteris següents:
1. Es procedirà a valorar cada sol·licitud amb l'aplicació dels criteris següents:
Orde de prioritats:
Tindran prioritat, per a 2009, els llibres amb depòsit legal de 2007.
La subvenció per a cada llibre podrà arribar, com a màxim, al 50% dels costos subvencionables.
Criteris per a la distribució de les quantitats:
Opcions per a la subvenció per pàgina:
A) Edició inferior a 5.000 exemplars.
B) Edició superior a 5.000 exemplars.

2. Seguidament, en aplicació dels criteris establits, amb totes les sol·licituds que hagen complit els requisits de la convocatòria, es realitzarà la valoració de l'import total de la subvenció que correspondrà a cada llibre.
3. En cas que l'import resultant de la suma de les sol·licituds presentades siga superior a l'import global màxim previst per a les ajudes, es procedirà de la manera següent:
a) Es calcularà un percentage que s'obtindrà d'establir la proporcionalitat entre l'import total de les sol·licituds amb dret a l'ajuda i l'import global màxim de subvenció establit en la convocatòria.
b) El percentatge obtingut serà aplicat a cada editorial per a determinar la quantitat de llibres que seran objecte de subvenció.
c) S'elaborarà una llista, per editorials, amb la quantitat que li correspon a cada un dels llibres que són objecte de l'ajuda.
d) L'ajuda als llibres s'adjudicarà seguint el criteri de prioritats i de quantitat de la subvenció especificat en l'apartat anterior.
Atenent els criteris indicats, tenint en compte la quantitat de sol·licituds presentades i el total del pressupost disponible per a l'atorgament de subvencions, la Comissió Tècnica elaborarà l'informe. L'Àrea de Política Lingüística, com a òrgan instructor, a la vista de l'expedient i de l'informe de la Comissió Tècnica, elevarà la corresponent proposta a la secretària autonòmica d'Educació.
Vista la proposta, la secretària autonòmica d'Educació resoldrà la concessió i la quantitat de la subvenció.
La resolució serà publicada en el Diari Oficial de la Comunitat Valenciana, a l'efecte del que disposa l'article 18 de la LGS. Els llibres presentats que no hagen rebut subvenció podran sol·licitar-la en posteriors convocatòries, sempre que complisquen els requisits previstos en l'orde de convocatòria corresponent.
Novena. Obligacions dels beneficiaris
Les entitats beneficiàries de les subvencions tindran les obligacions següents:
a) Realitzar l'activitat que fonamenta la subvenció i justificar-la adequadament segons indiquen estes bases.
b) Comunicar a la Conselleria d'Educació altres ajudes i subvencions obtingudes d'altres organismes, així com els altres recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que s'ha donat als fons percebuts.
c) Acreditar, amb anterioritat a dictar-se la proposta de resolució i del pagament de la subvenció, que es troba al corrent de les obligacions tributàries i davant de la Seguretat Social.
d) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.
e) Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
f) Conservar els documents justificatius de l'aplicació dels fons rebuts, mentres puguen ser objecte de les actuacions de control i de comprovació.
g) Procedir al reintegrament dels fons percebuts en els supòsits indicats en l'article 37 de la LGS.
h) Les entitats beneficiàries hauran de donar l'adequada publicitat del caràcter públic del finançament de l'edició del llibre subvencionat, per a la qual cosa hauran de fer constar, en els crèdits i en la difusió de les següents edicions i reimpressions dels llibres subvencionats, la col·laboració de la Conselleria d'Educació de la Generalitat.
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.
Deu. Finançament de les activitats i causes de reintegrament
1. En aplicació dels articles 19.3 i 19.4 de la Llei General de Subvencions, tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió.
2. L'import de les subvencions en cap cas no podrà ser de tal quantitat que, aïlladament o en concurrència amb subvencions, ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.
3. També serà procedent el reintegrament en els casos indicats en l'article 37 de la LGS.
Onze. Gestió de la subvenció
L'entitat beneficiària, si és el cas, podrà subcontractar, per l'import total o parcial de la subvenció, la realització de l'activitat subvencionada, segons el que disposen els articles 29 i 68 de la LGS.
Dotze. Forma de pagament
La subvenció concedida es lliurarà, d'una sola vegada, mitjançant transferència bancària, després de presentar la documentació justificativa adequada de l'activitat per a la qual s'ha concedit la subvenció.
En cas de justificar gastos per un import que no siga igual o superior al que s'indica en la base 13, es procedirà a la minorització proporcional dels gastos efectivament justificats.
Tretze. Justificació de la subvenció
1. El termini de presentació de la documentació justificativa finalitzarà el 30 d'octubre de 2009. Si la justificació no es presenta en este termini, es considerarà que es renuncia a l'ajuda i que la subvenció queda sense efectes.
2. Per a justificar adequadament la subvenció, s'haurà de formalitzar el document model de compte justificatiu que figura com a annex IV i aportar la documentació següent:
Un exemplar del llibre editat.
Relació detallada de les factures referides als costos subvencionables de cada llibre, d'acord amb el pressupost presentat en la sol·licitud. Així mateix, es faran constar les aportacions corresponents a la subvenció i als altres fons que han finançat l'edició del llibre.
Fotocòpia de les factures corresponents a la relació anterior.
La suma del total de les factures, sense comptabilitzar l'IVA, ha de ser igual o superior a la quantitat que figurava en el pressupost de la sol·licitud, la qual va servir per al càlcul de la subvenció.
3. Si en la realització de l'activitat subvencionada han col·laborat altres entitats, l'editorial subvencionada haurà d'indicar quines han sigut les entitats col·laboradores i la quantitat que ha aportat cada una per a la mateixa finalitat.